ddrg/super_eurlex huggingface dataset:
Official Journal L 045 , 23/02/1993 P. 0025 - 0025

Finnish special edition: Chapter 15 Volume 12 P. 0085

Swedish special edition: Chapter 15 Volume 12 P. 0085



Id-Deċiżjoni tal-Kunsill tal-15 ta’ Frar 1993 rigward il-konklużjoni tal-Protokoll għall-Konvenzjoni tat-8 ta’ Ottubru 1990 bejn il-Gvernijiet tar-Repubblika Federali tal-Ġermanja u r-Repubblika Ċeka u r-Repubblika Federali Slovakka u l-Komunità Ekonomika Ewropea fuq il-Kummissjoni Internazzjonali għal-Protezzjoni ta’ l-Elbe (93/114/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 130s tagħha, Wara li kkunsidra l-proposta tal-Kummissjoni [1], Wara li kkunsidra l-opinjoni tal-Parlament Ewropew [2]; Wara li kkunsidra l-opinjoni tal-Kumitat Ekonomiku u Soċjali [3], Billi bid-Deċiżjoni 91/598/KEE [4], il-Komunità aprovat il-Konvenzjoni fuq il-Kummissjoni Internazzjonali għall-Protezzjoni ta’ l-Elbe; Billi huwa essenzjali li l-Kummissjoni Internazzjonali stabbilita mill-Konvenzjoni tingħata personalità u kapaċità legali biex twettaq ħidmietha; Billi, għal dan l-sikop, Protokoll għall-Konvenzjoni ġie adottat f’Magdeburg fid-9 ta’ Diċembru 1991; billi l-Protokoll ġie ffirmat għan-nom tal-Komunità; Billi għalhekk huwa meħtieġ li l-Komunità tapprova l-Protokoll, IDDEĊIEDA DAN LI ĠEJ: Artikolu 1 Il-Protokoll għall-Konvenzjoni tat-8 ta’ Ottubru bejn il-Gvernijiet tar-Repubbliia Federeali tal-Ġermanja u r-Repubblika Ċeka u Slovakka u l-Komunità Ekonomika Ewropea fuq il-Kummissjoni Internazzjonali għall-Proetzzjoni ta’l-Elbe hija b’hekk approvata għan-nom tal-Komunità Ekonomika Ewropea. It-test tal-Protokoll huwa mehmuż ma’ dan. Artikolu 2 Il-President tal-Kunsill għandu, għan-nom tal-Komunità Ekonomika Ewropea, jinforma lill-Gvern tar-Repubblika Federali tal-Ġermanja, fil-kapaċità tiegħu ta’ Stat depożitarju, li l-prekondizzjonijiet għad-dħul fis-seħħ tal-Protokoll intlaħqu safejn hija kkonċerneta l-Komunità, b’konformità ma’l-Artikolu 2 tal-Protokol. Magħmula fi Brussel, fi-20 ta’ Diċembru 1985. Għall-Kunsill Il-President M. Jelved [1] ĠU C 185, tat-22.7.1992, p. 14 [2] ĠU C 305, tat-23.11.1992. [3] ĠU C 287, ta’ l-4,11.1992, p. 8. [4] ĠU L 321, tat-23.11.1991, p. 24. --------------------------------------------------
Official Journal L 263 , 22/10/1993 P. 0051 - 0051

Finnish special edition: Chapter 15 Volume 13 P. 0049

Swedish special edition: Chapter 15 Volume 13 P. 0049



Id-Deċiżjoni tal-Kunsill tat-18 ta' Ottubru 1993 li tapprova ċerti emendi tal-Ftehim ta' koperazzjoni li jaħdem kontra t-tniġġis tal-Baħar tat-Tramuntana biż-żejt u b'sustanzi perikolużi oħra (Ftehim ta' Bonn) (93/540/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabilixxi l-Komunità Ekonomika Ewropea, u b'mod partikolari l-Artikolu 130s tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi bid-Deċiżjoni Nru 84/358/KEE [4] il-Kunsill approva fit-28 ta' Ġunju 1984 l-Ftehim ta' koperazzjoni li jaħdem kontra t-tniġġis tal-Baħar tat-Tramuntana biż-żejt u b'sustanzi perikolużi oħra iffirmat f'Bonn fit-13 ta' Settembru 1983; Billi fl-ewwel laqgħa tagħhom f'Bonn mid-19 sat-22 ta' Settembru 1989 il-Partijiet Kontraenti għall-Ftehim ftehmu dwar numru ta' emendi maħsuba biex jinkludu fil-Ftehim dispożizzjonijiet li jikkonċernaw attivitajiet ta' sorveljanza fuq it-tniġġis, sabiex jassiguraw implimentazzjoni tal-paragrafi 46 sa 50 tad-Dikjarazzjoni Ministerjali adottata fit-Tieni konferenza internazzjonali għall-protezzjoni tal-Baħar tat-Tramuntuna li saret f'Londra fl-24 u 25 ta' Novembru 1987; Billi l-Partijiet Kontraenti ukoll iddeċidew li jemendaw iż-żona ta' demarkazzjoni ta' l-iSkagerrak, kif imniżżel fl-Artikolu 2(a) tal-Ftehim; Billi l-emendi jistgħu jidħlu fis-seħħ biss meta jkunu ġew approvati mill-Partijiet Kontraenti kollha, skond l-Artikolu 16(2) tal-Ftehim, IDDEĊIEDA DAN LI ĠEJ: Artikolu 1 L-emendi għall-Ftehim ta' koperazzjoni li jaħdem kontra t-tniġġis tal-Baħar tat-Tramuntana biż-żejt u b'sustanzi perikolużi oħra, (Ftehim ta' Bonn) adottat mill-Partijiet Kontraenti fl-ewwel laqgħa tagħhom li saret f'Bonn mid-19 sat-22 ta' Settembru 1989, huma hawnhekk approvati f'isem il-Komunità Ekonomika Ewropea. It-test tad-Deċiżjoni li tikkonċerna dawn l-emendi huwa mehmuż ma' din id-Deċiżjoni. Artikolu 2 Il-President tal-Kunsill għandu, f'isem il-Komunità Ekonomika Ewropea, javża l-Gvern Depożitarju msemmi fl-Artikolu 16(2) tal-Ftehim bl-adozzjoni ta' l-istrument ta' approvazzjoni. Magħmula fil-Lussemburgu, fit-18 ta' Ottubru 1993. F'isem il-Kunsill Il-President A. Bourgeois [1] ĠU C 114, tal-5.5.1992, p. 13. [2] ĠU C 42, tal-15.2.1993, p. 36. [3] ĠU C 287, ta' l-4.11.1992, p. 1. [4] ĠU L 188, tas-16.7.1984, p. 7. --------------------------------------------------
Official Journal L 082 , 03/04/1993 P. 0020 - 0020

Finnish special edition: Chapter 3 Volume 49 P. 0051

Swedish special edition: Chapter 3 Volume 49 P. 0051



Id-Deċiżjoni tal-Kummissjoni Ta’ l-4 ta’ Marzu 1993 li temenda d-Deċiżjoni 92/486/KEE li tistabbilixxi l-forma ta’ kooperazzjoni bejn iċ-ċentru li jospita ANIMO u l-Istati Membri (93/188/KEE) IL- KUMMISSJONI TAL- KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-kontrolli veterinarji u żootekniċi applikabbli għall-kummerċ fil-Komunità f’ċerti annimali u prodotti bil-għan li jkun ikkompletat is-suq intern [1], kif l-aħħar emendat mid-Direttiva 92/118/KEE [2], u b’mod partikolari l-Artikolu 20(3) tagħha, Billi mogħti l-istadju ta’ avvanz tax-xogħol preparatorju fl-Istati Membri għas-sistema ta’ netwerk kompjuterizzata Animo data singola suppost tkun skedata biex is-sistema tkun miġjuba f’operazzjoni; billi din id-data suppost tieħu in konsiderazzjoni d-dispożizzjonijiet tad-Deċiżjoni tal-Kummissjoni 92/486/KEE [3] li tistabbilixxi forma ta’ kooperazzjoni bejn iċ-ċentru li jospita Animo u l-Istati Membri; Billi ċerti elementi neċessarji biex il-kuntratt ikun konkluż bejn iċ-ċentru li jospita Animo u kull Stat Membru suppost ikunu speċifikati; Billi l-miżuri li għalihom hemm provvediment f’din id-Deċiżjoni huma skond l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 Id-Deċiżjoni 92/486/KEE hi hawn emendata kif isegwi: 1. fl-Artikolu 2 l-ewwel inċiż hu mibdul minn: "— jidħol fis-seħħ għal tliet snin mill-1 ta’ April 1993,". 2. Is-segwenti parti hi miżjuda ma’ l-Artikolu 2: "— tinkludi klawżola li tkopri, aġġornament, protezzjoni u disponibbiltà ta’ informazzjoni, responsabbiltajiet u skeda ta’ pagament." 3. fl-Artikolu 4, "l-1 ta’ Lulju 1993" hu mibdul b’ "1 ta’ April 1994". Artikolu 2 Din id-Deċiżjoni hi indirizzata lill-Istati Membri. Magħmula fi Brussel, fl-4 ta’ Marzu 1993. Għall-Kummissjoni Rene Steichen Membru tal-Kummissjoni [1] ĠU L 224, tat-18.8.1990, p. 29. [2] ĠU L 62, tal-15.3.1993, p. 49. [3] ĠU L 291, tas-7.10.1992, p. 20. --------------------------------------------------
Official Journal L 045 , 23/02/1993 P. 0027 - 0027

Finnish special edition: Chapter 1 Volume 3 P. 0008

Swedish special edition: Chapter 1 Volume 3 P. 0008



Id-Deċiżjoni tal-Kunsill tal-15 ta' Frar 1993 tagħti garanzija Komunitarja lil Bank Ewropew ta' l-Investiment kontra telf li jista' jirriżulta minn self għal proġetti ta' interest reċiproku f'ċerta pajjiżi terzi (93/115/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu, Wara li kkunsidra il-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Billi l-Kunsill tat-13 u l-14 ta' Mejju 1991 iddeċieda, fuq il-bażi ta' komunikazzjoni mill-Kummissjoni, dwar estenzjoni limitata ta' l-operazzjonijiet tal-Bank Ewropew ta' l-Investiment (EIB) f'dawk il-pajjiżi terzi li magħhom il-Komunità kkonkludiet ftehim ta' koperazzjoni; Billi l-Kunsill tat-8 ta' Lulju 1991 ikkonferma dawn il-linji gwida; Billi l-Kunsill tad-19 ta' Mejju 1992 iddeċieda fuq il-linji gwida li għandhom japplikaw għal self mill-EIB mogħtija f'pajjiżi terzi li magħhom il-Komunità kkonkludiet ftehim ta' koperazzjoni; Billi l-Kunsill stieden lill-EIB, sabiex iqiegħed għad-disposizzjoni, skond l-istatuti u l-kriterji tas-soltu, self għal proġetti ta' interess reċiproku f'ċerta pajjiżi terzi koperti minn garanzija; Billi Fond ta' Garanzija għandu jitwaqqaf kemm jista' jkun malajr sabiex ikun hemm garanzija baġitjarja għal self Komunitarju mogħti lil pajjiżi terzi, skond il-konklużjonijiet tal-Kunsill Ewropew tal-11 u tat-12 ta' Diċembru 1992, IDDEĊIEDA DAN LI ĠEJ: Artikolu 1 Il-Komunità għandha tiggarantixxi b'mod sħiħ lill-Bank Ewropew ta' l-Investiment f'każijiet fejn il-Bank ma jirċeviex il-ħlasijiet dovuti taħt kwalunkwe self mogħti skond il-kriterji tas-soltu lil dawk il-pajjiżi terzi li magħhom il-Komunità kkonkludiet ftehim ta' koperazzjoni. Limitu globali ta' 250 miljun ECU kull sena, għandu jkun determinat għal perjodu ta' tliet snin. Għal dan il-għan il-EIB u l-Kummissjoni għandhom jifthemu fuq il-proċeduri għall-implimentazzjoni tal-garanzija. Artikolu 2 Kull sitt xhur il-Kummissjoni għandha tinforma lil Parlament Ewropew u lill-Kunsill dwar ir-ritmu ta' teħid ta' self taħt il-garanzija. Għal dan il-għan, il-Bank għandu jgħaddi lill-Kummissjoni d-dettalji kollha neċessarji għal informazzjoni kompluta tal-Parlament Ewropew u tal-Kunsill. Darba f'sena, il-Kummissjoni għandha tgħaddi lil Parlament Ewropew u lill-Kunsill rapport li għandu jinkludi evalwazzjoni ta' l-implimentazzjoni ta' din id-Deċiżjoni. Magħmul fi Brussel, fil-15 ta' Frar 1993. F'isem il-Kunsill Il-President M. Jelved [1] ĠU C 172, tat-8.7.1992, pġ. 6. [2] ĠU C 21, tal-25.1.1993. --------------------------------------------------
Official Journal L 033 , 07/02/1994 P. 0001 - 0002

Finnish special edition: Chapter 11 Volume 29 P. 0017

Swedish special edition: Chapter 11 Volume 29 P. 0017



Id-Deċiżjoni tal-Kunsill tat-2 ta' Diċembru 1993 li tikkonċerna l-konklużjoni ta' l-emendar għall-Protokoll ta' Montreal dwar sostanzi li jnaqqsu s-saff ta' l-ożonu (94/68/KE) IL-KUNSILL TA' L-UNJONI EWROPEA, Wara li kkonsidra t-Trattat li jistabilixxi l-Komunità Ewropea, u b' mod partikolari l-Artikolu 130s (1) in konnessjoni ma' l-Artikolu 228(3), l-ewwel subparagrafu tiegħu, Wara li kkonsidra l-proposta mill-Kummissjoni [1], Wara li kkonsidra l-opinjoni tal-Parlament Ewropew [2], Wara li kkonsidra l-opinjoni tal-Kumitat Ekonomiku u Soċjali [3], Billi l-Komunità, in vista tar-responsabbilitajiet tagħha għall-Ambjent, bid-Deċiżjoni 88/540/KEE [4], saret parti mill-Konvenzjoni ta' Vjenna għall-protezzjoni tas-saff ta' l-ożonu u tal-Protokoll ta' Montreal fuq sostanzi illi jnaqqsu s-saff ta' l-ożonu, u bid-Deċiżjoni 91/690/KEE [5] approvat l-ewwel emendar għall-imsemmi Protokoll; Billi x-xiehda xjentifika l-aktar riċenti tindika illi għall-protezzjoni adekwata tas-saff ta' l-ożonu grad ogħla ta' kontroll ta' chlorofluorocarbons, halons, carbon tetrachloride u 1,1,1-trichloroethane hu meħtieġ minn dak ipprovdut mill-Protokoll ta' Montreal kif emendat fl-1990; billi l-istess xiehda tindika illi kontrolli addizzjonali għandhom jiġu in vigore dwar il- methyl bromide, il-hydrobromofluorocarbons u l-hydrochlorofluorocarbons; Billi tieni emendar u aġġustamenti għall-Protokoll ta' Montreal li jimplimentaw dawn il-kontrolli ġew adottati f'Copenhagen f'Novembru ta' l-1992 u l-emendar biss jeħtieġ jiġi approvat; billi, għal dan il-għan il-Komunità għandha tapprovat tali emendar; Billi, hu meħtieġ partikolarment għall-Komunità u l--Istati Membri kollha li japprovaw it-tieni emendar għall-Protokoll ta' Montreal billi xi whud mid-disposizzjonijiet tiegħu jistgħu jitwettqu biss jekk il-Komunità u l-Istati Membri kollha tagħha japprovawh; Billi sabiex l-obbligazzjonijiet kollha taħt it-tieni emendar jiġu mwettqa kif jixraq, jenħtieġ li l-Istati Membri kollha japprovawh, ADOTTA DIN ID-DEĊIŻJONI: Artikolu 1 It-tieni emendar għall-Protokoll ta' Montreal dwar sostanzi li jnaqqsu s-saff ta' l-ożonu b' dan hu approvat għan-nom tal-Komunità. It-test ta' dan l-emendar hu anness ma' din id-Deċiżjoni. Artikolu 2 Il-President tal-Kunsill għandu jiddeposita l-att ta' approvazzjoni ta' dan it-tieni emendar għan-nom tal-Komunità mas-Segretarju Ġenerali tan-Nazzjonijiet Uniti skond l-Artikolu 13 tal-Konvenzjoni ta' Vjenna moqri flimkien ma' Artikolu 3 u t-tieni emendar għall-Protokoll ta' Montreal. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fit-2 ta' Diċembru 1993. F'isem il-Kunsill Il-President M. De Gallan [1] ĠU C 103, ta' l-14.4.1993, p. 18. [2] ĠU C 268, ta' l-4.10.1993, p. 191. [3] ĠU C 201, tas-26.7.1993, p. 8. [4] ĠU L 297, tal-31.10.1988, p. 8. [5] ĠU L 377, tal-31.12.1991, p. 28. --------------------------------------------------
Official Journal L 073 , 16/03/1994 P. 0019 - 0019

Finnish special edition: Chapter 11 Volume 29 P. 0238

Swedish special edition: Chapter 11 Volume 29 P. 0238



Id-Deċiżjoni tal-Kunsill tal-21 ta' Frar 1994 dwar il-konklużjoni, f'isem il-Komunità, tal-Konvenzjoni fuq il-Protezzjoni ta'l-Ambjent Marin taż-Żona tal-Baħar Baltiku (Il-Konvenzjoni ta' Ħelsinki kif riveduta fl-1992) (94/157/KE) IL-KUNSILL TA' L-UNJONI EWROPEA, Wara li kunsidra t-Trattat li jistabbilixxi l-Komunita Ewropea, u b'mod partikolari l-Artikolu 130s flimkien ma'l-Artikolu 228(3), l-ewwel subparagrafu tiegħu, Wara li kunsidra l-proposta mill-Kummissjoni [1], Wara li kunsidra l-opinjoni tal-Parlament Ewropew [2], Wara li kunsidra l-opinjoni tal-Kumitat Ekonomiku u Soċjali [3], Billi l-Kummissjoni, f'isem il-Komunità, ħadet parti fin-negozjati fuq l-abbozzar tal-Konvenzjoni ta' Ħelsinki kif riveduta fl-1992; Billi l-Konvenzjoni ġiet iffirmata f'isem il-Komunità fl-24 ta' Settembru 1992; Billi l-Konvenzjoni stabbiliet qafas għal koperazzjoni reġjonali biex tiżgura r-riabilitazzjoni tal-Baħar Baltiku bil-għan ta' l-awto-riġenerazzjoni ta' l-ambjent tal-baħar tiegħu u l-preservazzjoni tal-bilanċ ekoloġiku tiegħu; Billi l-Komunita adottat miżuri fil-qasam kopert mill-Konvenzjoni u għandha taġixxi f'livell internazzjonali f'dawk l-oqsma; Billi l-politika tal-Komunità fuq l-ambjent tikkontribwixxi għall-kisba ta'l-għanijiet għall-preservazzjoni, l-protezzjoni u t-titjib tal-kwalita ta'l-ambjent, għall-protezzjoni tas-saħħa tal-bniedem u l-utilizzazzjoni prudenti u razzjonali tar-riżorsi naturali; Billi l-politika tal-Komunita fuq l-ambjent timmira għal livell għoli ta' protezzjoni; billi dan huwa bbażat fuq il-prinċipju tal-prekawzjoni u fuq il-prinċipji li għandha tittieħed azzjoni preventiva, li l-ħsara ambjentali għandha bħala priorita tissewwa f'ras il-għajn u li l-inkwinant għandu jħallas; Billi fil-qafas tar-responsabbiltajiet kollettivi, il-Komunità u l-Istati Membri jikkoperaw ma' pajjiżi terzi u ma' organizzazzjonijiet internazzjonali kompetenti; Billi l-konklużjoni tal-Konvenzjoni mill-Komunità għandha tgħin biex jintlaħqu l-għanijiet spjegati fl-Artikolu 130r tat-Trattat, IDDEĊIEDA DAN LI ĠEJ: Artikolu 1 Il-Konvenzjoni fuq il-Protezzjoni ta' l-Ambjent Marin taż-Żona tal-Baħar Baltiku (Konvenzjoni ta' Helsinki kif riveduta fl-1992), iffirmata f'Helsinki (il-Finlandja) fl-24 Settembru 1992, qiegħda hawnhekk tiġi approvata f'isem il-Komunita Ewropea. It-test ta' din il-Konvenzjoni qed jiġi anness ma'din id-Deċiżjoni. Artikolu 2 Il-President tal-Kunsill għandu jiddepożita l-istrument ta' l-approvazzjoni mal-Gvern Finlandiż b'konformità ma'l-Artikolu 38 tal-Konvenzjoni. Magħmulha fi Brussel, fil-21 ta' Frar 1994. Għall-Kunsill Il-President Th. Pangalos [1] ĠU C 226, tal-21.8.1993, p. 8. [2] ĠU C 315, tat-22.11.1993. [3] ĠU C 34, tat-2.2.1994, p. 5. --------------------------------------------------
Official Journal L 188 , 22/07/1994 P. 0017 - 0017

Finnish special edition: Chapter 11 Volume 32 P. 0101

Swedish special edition: Chapter 11 Volume 32 P. 0101



Id-Deċiżjoni tal-Kunsill tas-27 ta' Ġunju 1994 dwar il-konklużjoni ta' Ftehim li għandu x'jaqsam mal-kooperazzjoni xjentifika u teknika bejn il-Komunitajiet Ewropej u l-Awstralja (94/457/KE) IL-KUNSILL TA' L-UNJONI EWROPEA, Wara li kkunsidra it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 130m, flimkien ma' l-ewwel sentenza ta' l-Artikolu 228(2) u l-ewwel subparagrafu ta' l-Artikolu 228(3), Wara li kkunsidra il-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kunsill Ekonomiku u Soċjali [3], Billi l-Komunità u l-Awstralja qegħdin iwettqu programmi speċifiċi ta' riċerka f'oqsma li huma ta' interess komuni; Billi, fuq il-bażi ta' esperjenza fl-imgħoddi fil-qafas ta' l-Ftehim bejn il-Gvern ta' l-Awstralja u l-Kummissjoni tal-Komunitajiet Ewropej dwar kooperazzjoni fix-xjenza u t-teknoloġija ffirmat fit-12 ta' Novembru 1986, iż-żewġ naħat espremew xewqa li jkun stabbilit qafas iktar formali għall-kollaborazzjoni fix-xjenza u t-teknoloġija; Billi permezz tad-Deċiżjoni tiegħu tal-21 ta' Mejju 1992, il-Kunsill awtorizza lill-Kummissjoni biex tinnegozja ftehim għal kooperazzjoni xjentifika u teknika bejn il-Komunità u l-Awstralja; Billi l-Komunità u l-Awstralja jippretendu li jiksbu benefiċċju reċiproku mill-kooperazzjoni; Billi, mingħajr preġudizzju għad-dispożizzjonijiet relevanti tat-Trattat, il-Ftehim u kwalunkwe attivitajiet li jidħlu għalihom taħt il-Ftehim m'għandhom b'ebda mod jaffettwaw il-poteri li għandhom l-Istati Membri biex jidħlu f'attività bilaterali ma' l-Awstralja fil-qasam tax-xjenza, it-teknoloġija, ir-riċerka u l-iżvilupp u li jikkonkludu, fejn xieraq, ftehim għal dawk il-finijiet; Billi dan il-Ftehim kien iffirmat f'isem il-Komunità f'Kanberra fit-23 ta' Frar 1994; Billi l-Ftehim dwar kooperazzjoni xjentifika u teknika bejn il-Komunità Ewropea u l-Awstralja għandu jkun approvat IDDEĊIEDA KIF ĠEJ: Artikolu 1 Il-Ftehim dwar kooperazzjoni xjentifika u teknika bejn il-Komunità Ewropea u l-Awstralja hu hawnhekk approvat f'isem il-Komunità. It-test tal-Ftehim huwa mehmuż ma' din id-Deċiżjoni. Artikolu 2 Il-President tal-Kunsill għandu jagħmel in-notifiki msemmija fl-Artikolu 11 tal-Ftehim. Magħmula fi Brussel, fis-27 ta' Ġunju 1994. Għall-Kunsill Il-President C. Simitis [1] ĠU C 181, tat-3.7.1993, p. 9. [2] ĠU C 315, tat-22.11.1993. [3] ĠU C 304, ta' l-10.11.1993, p. 3. --------------------------------------------------
31995D0561
30.12.1995 IL-ĠURNAL UFFIĊJALI TAL-KOMUNITAJIET EWROPEJ L 317/39
ID-DEĊIŻJONI TAL-KUNSILL U TAL-KUMMISSJONI
tal-4 ta’ Diċembru 1995
litikkonkludil-ProtokollAddizzjonalital-FtehimEwropalijistabbil ixxiassoċazzjonibejnil-Komunitajiet
Ewropej u l-Istati Membri tagħhom, mill-parti ‘l waħda, u r-Rumanija, mil l-parti ‘l oħra
(95/561/KE, Euratom)
Il-Kunsill ta’ l-Unjoni Ewropea,
IL-KUMMISSJONI TAL-KOMUNITAJIET EWROPEJ
Wara li kkunsidraw it-Trattat li jistabbilixxi l-Komunitajiet Ewro-
pej,ub’modpartikolaril-Artikolu238tiegħu,flimkienma’l-Arti-kolu 228(2), it-tieni sentenza u (3) t-tieni subparagrafu tiegħu,
Wara li kkunsidraw it-Trattat li jistabbilixxi l-Komunità Ewropea
ta’ l-Enerġija Atomika, u b’mod partiokolari t-tieni subparagrafuta’ l-Artikolu 101 tiegħu,
Wara li kkunsidraw il-proposta tal-Kummissjoni,
Wara li kkunsidraw il-kunsens tal-Parlament Ewropew (
1),
Wara li kkunsidraw l-approvazzjoni mogħtija mill-Kunsill skond
l-Artikolu 101 tat-Trattat li jistabbilixxi l-Komunità Ewropea ta’l-Enerġija Atomika,
Billi, fil-laqgħa tiegħu ta’ Copenhagen tal-21 u t-22 ta’
Ġunju1993,il-KunsillEwropewsejjaħgħalaktarprogrammital-Komunitàmiftuħagħall-pajjiżiassoċjatital-Ewropaċentraliutal-lvant, u li jieħdu l-programmi li diġa huma miftuħa għall-pajjiżita’ l-EFTA bħal apunt tat-tluq;
Billi l-Kummissjoni nnegozjat, f’isem il-Komunità Ewropea u
l-Komunità Ewropea dwar l-Enerġija Atomika, Protokoll Addiz-zjonali għal Ftehim Ewropa mar-Rumanija,
IDDEĊIDEW KIF ĠEJ:Artikolu 1
Il-Protokoll Addizzjonali għal Ftehim Ewropa li jistabbilixxiassoċjazzjoni bejn il-Komunitajiet Ewropej u l-Istati Membritagħhom, mill-parti ‘l waħda, u r-Rumanija, mill-parti l-oħra,iffirmat fit-30 ta’ Ġunju 1995 hu hawnhekk approvat f’isemil-Komunitajiet Ewropej u f’isem il-Komunità Ewropea dwarl-Enerġija Atomika.
It-test tal-Protokoll Addizzjonali huwa mehmuż ma’ din
id-Deċiżjoni.
Artikolu 2
Il-pożizzjoni meħuda mill-Komunità fi ħdan il-Kunsill ta’Assoċjazzjoni għandha tkun deċiża mill-Kunsill, li taġixxi fuqproposta mill-Kummissjoni, skond id-dispożizzjonijiet relevantitat-Trattati li jistabbilixxu l-Komunità Ewropja u l-KomunitàEwropea dwar l-Enerġija Atomika.
Artikolu 3
Il-President tal-Kunsill għandu jieħu ħsieb in-notifika msemmijafl-Artikolu 4 tal-Protokoll Addizzjonali f’isem il-KomunitajietEwropej (
2). Il-President tal-Kummissjoni għandu jieħu ħsieb
l-istess notifika għall-Komunità Ewropea dwar l-EnerġijaAtomika.
Magħmul fi Brussel, fl-4 ta’ Diċembru 1995.
F’isem il-Kunsill
Il-President
J. SOLANAGhall-Kummissjoni
Il-President
J. SANTER
(1) ĠU C 323, ta’ l-4.12.1995.(2) Id-data tad-dħul fis-seħħ tal-Protokoll Addizzjonali jkunu ppubbli-
kati fil-Ġurnal Uffiċċjali tal-Komunitajiet Ewropej mis-Segretarjat
Ġenerali tal-Kunsill.11/Vol. 23 MT Il-Ġurnal Uffiċjali ta’ l-Unjoni Ewropea 203
Official Journal L 156 , 07/07/1995 P. 0084 - 0085



Id-Deċiżjoni tal-Kummissjoni tas-26 ta’ Ġunju 1995 Li temenda Deċiżjoni 87/119/KEE dwar il-lista ta’ stabbilimenti fil-Brażil approvati għall-importazzjoni tal-prodotti tal-laħam fil-Komunità (Test b’rilevanza tal-ŻEE) (95/236/KE) IL-KUMMISSJONI TAL-KOMUNITAJIET EWROPEJ, Minkejja li-kkunsidrat it-Trattat li jistabilixxi il-Komuntajiet Ewropej; Minkejja Direttiva tal-Kunsill 72/462/KEE tat-12 ta’ Diċembru 1972 adottat din id-deċiżjoni dwar il-problemi tal-ispezzjoni tas-saħħa u veterinarji dwar l-importazzjoni tal-annimali taċ-ċanga, tan-nagħġa, tal-mogħża, u tal-majjal, laħam frisk, u prodotti tal-laħam minn pajjiżi terzi [1], hekk kif l-aħħar emendati permezz tal-Att ta’ Sħubija tal-Awstrija, Fillandja u l-iSvezja, u b’mod partikulari Artiklu 4(1) tagħha, Minkejja lista tal-istabbilimenti fil-Brażil, approvata għall-importazzjoni tal-prodotti tal-laħam fil-Komunità, ġiet imfassla inizzjalment permezz ta’ Deċiżjoni tal-Kummissjoni 87/119/KEE [2], hekk kif l-aħħar emendata permezz ta’ Deċiżjoni 94/41/KE [3]; Minkejja l-aċċessi mill-Komunità12 fl-istabbilimenti tal-prodotti tal-laħam urew livell sodisfaċjenti ta’ iġjene tal-istabbiliment il-ġdid; Minkejja li l-lista ta’ stabbilimenti għandha tiġi emendata skond il-bżonn; Minkejja illi l-miżuri provduti f’din id-Deċiżjoni jaqblu mal-opinjoni tal-Kumitat Veterinarju. ADDOTTA DIN ID-DIRETTIVA: Artikolu 1 L-Anness għal Deċiżjoni 87/119/KEE huwa mibdul minnufih. Artikolu 2 Din id-Deċiżjoni hija indirizzata lill-Istati Membri. Magħmula fi Brussell, fis-26 ta’ Ġunju 1995. Għall-Kummissjon Franz Fischler Membru tal-Kummissjoni [1] ĠU L 302, tal-31.12.1972, p. 28. [2] ĠU L 49, tat-18.2.1987, p. 37. [3] ĠU L 22, tas-27.1.1994, p. 51. -------------------------------------------------- L-ANNESS LISTA TA' STABBILIMENTI Nru ta' Approvazzjoni | Stabbiliment | Indirizz | | | SIF | 7 | Swift Armour AS Indústria e Comércio | Santana do Livramento, Rio Grande do Sul | SIF | 10 | Swift Armour AS Indústria e Comércio | São Paulo, São Paulo | SIF | 76 | Anglo Alimentos SA | Barretos, São Paulo | SIF | 226 | BE Comércio e Indústria, Importação e Exportação SA | Hulha Negra, Rio Grande do Sul | SIF | 337 | Frigorífico Bertin Ltda | Lins, São Paulo | SIF | 381 | Frigorífico Kaiowa SA | Guarulhos, São Paulo | SIF | 385 | Sadia Oeste SA Indústria e Comércio | Andradina, São Paulo | SIF | 458 | Swift Armour SA Indústria e Comércio | Presidente Epitácio, São Paulo | SIF | 736 | Sola SA Indústrias Alimentícias | Três Rios, Rio de Janeiro | SIF | 2015 | Sadia Oeste SA Indústria e Comércio | Várzea Grande, Mato Grosso | SIF | 2979 | Frigorífico Araputanga SA | Araputanga, Mato Grosso | SIF | 3031 | Frigorífico Quatro Marcos LTDA | São José dos Quatro Marcos, Mato Grosso | --------------------------------------------------